શેરબજાર ફરીથી તેજીના તબક્કામાં આવ્યું છે. એફઆઈઆઈની વેચવાલી સહિત અનેક નેગેટિવ ફેકટર વચ્ચે પણ શેરબજારનો સેન્સેક્સ 36,500ની સપાટી કૂદાવીને શુક્રવારે 36,541.63 બંધ રહ્યો હતો, તેમ જ નિફટી ઈન્ડેક્સ પણ 11,000ની અતિમહત્વની સપાટી કૂદાવીને 11,018.90 બંધ થયો હતો. પણ ગુરુવારે સેન્સેક્સ અને નિફટીએ ઐતિહાસિક નવા ઊંચા લેવલ બતાવ્યા હતા . આમ જોઈએ તો શેરબજારમાં તેજી થવા પાછળ કોઈ જ કારણ નથી. માત્ર ઈન્ડેક્સ બેઈઝ્ડ શેરોમાં સટ્ટાકીય લેવાલીથી તેજીનો સંચાર થયો છે. તેની સામે મીડકેપ અને સ્મોલકેપ સ્ટોકમાં તેજી દેખાઈ નથી. સીલેક્ટેડ સ્ટોકને છોડીને તમે ભાવની સરખામણી કરશો તો દેખાશે, કે શેરબજારની આ તેજી કેટલી વાજબી અને સ્ટ્રોંગ છે. રોકાણકારોએ સાવચેત રહેવાની જરૂર છે. આ છેતરામણી તેજી પણ હોઈ શકે છે, જેથી માર્કેટની ચાલ જોઈને જ નવું રોકાણ કરલા સલાહ છે.